
Partea a treia aici 
Ţiganii: o bombă social-demografică cu explozie întârziată 
 
Oricum, dacă problema maghiarilor reprezintă o bombă politică interetnică [10] – în special 
prin posibila promulgare, de către P.N.L. plus U.D.M.R., a autonomiei aşa-zisului „Ţinut Secuiesc“ – 
cum pretind tot mai vehement Laszlo Tokes şi Marko Bela, în ultimele lor acţiuni, deşi „secui“ mai sunt 
vreo 500 de indivizi –, problema ţiganilor constituie o bombă social-demografică [11] cu explozie 
întârziată, prin bolile transmise, prin conflictele provocate şi crimele comise, prin înmulţirea în 
proporţie geometrică/exponenţială şi prin revendicările neîntemeiate de protecţie socială. Acuzele 
făcute de ziarul britanic The Sun [12], cum că aduc T.B.C.-ul în Anglia, nu erau întru totul lipsite de 
temei. Mai mult, spre deosebire de tendinţa generală de scădere a populaţiei româneşti, etnia 
ţigănească manifestă tendinţa contrară: de creştere demografică accelerată. 
Motiv pentru care preşedintele Traian Băsescu s-a arătat îngrijorat de perspectiva sumbră a 
diminuării ponderii românilor. Ca soluţie de remediere a problemei, el a început să „vorbească“ 
ţigăneşte, stâlcind cuvintele şi poticnindu-se în ele – desigur, nu din oportunism: el schimonosea 
vorbele ţigăneşti doar ca să le facă pe ţigănci să avorteze de necaz că le poceşte „frumoasa“ lor 
„limbă“ ţigănească. Şi, în acest mod, ar fi determinat un trend descrescător natalităţii ţigăneşti! 
Ca atare, nu mai este o excentricitate gratuită avertismentul emis, la congresul neonaziştilor 
din Europa, ţinut recent în Germania, că, în curând, Europa va fi dominată de ţigani! Deja deputatul-
ţigan P.S.D.(la acea vreme) Mădălin Voicu ne ameninţase şi el, acum vreo câţiva ani, că, dată fiind 
tendinţa exponenţială de înmulţire a ţiganilor, este posibil ca, „peste vreo două decenii, ţiganii să 
conducă România, nu atât pentru că ar fi rromi, cât pentru că îi vor depăşi numeric pe români şi, dintr-
o etnie conlocuitoare, ţiganii vor deveni una înlocuitoare“! Şi, ca lider al lor, probabil că le ştie mai bine 
situaţia decât statisticienii noştri! Repet sugestia dată editorilor de la National Geographic, numărul 
din noiembrie 2006, în limba română [13]: să traducă cele 26 de pagini despre ţigani în limbile de 
circulaţie internaţională în care apare revista. E util de ştiut şi ceea ce scriu unii ţigani despre ei înşişi, 
poate se mai lămuresc şi cei de la The Sun sau alţii ca ei, din Uniunea Europeană sau de la Mental 
Disability Rights International (M.D.R.I.), din S.U.A., care ne-au denigrat, americăneşte, în New York 
Times [14].  
Pe postul Realitatea TV, a fost realizată, la începutul lunii noiembrie 2008, o emisiune care 
purta ca titlu chiar ideea enunţată, atunci, de Mădălin Voicu: „Etnie conlocuitoare sau înlocuitoare?!“ 
Dincolo de tenta aparent ironică, trebuie să vedem, mai degrabă, perspectiva terifiantă care ne 
aşteaptă dacă nu luăm, urgent, măsuri radicale de contracarare! 
 
   
Extinderea campaniei antiromâneşti în Occident 
  
După scandalul ţiganului Mailat, campania externă antiromânească s-a înteţit. Autorităţile 
italiene au trecut la elaborarea decretului de expulzare. Aşa cum prevenise, la începutul lunii 
noiembrie 2008, analistul Valentin Stan, într-o emisiune „Sinteza zilei“, de la Antena 3, această 
măsură, sub diverse forme, a fost preluată şi de alte state. E-adevărat că unele publicaţii, precum 
ziarele România liberă şi Ziua, au relevat că tot scandalul Mailat a fost o înscenare, spre a permite 

Italiei să treacă la măsurile cunoscute. Dar pentru statele occidentale nu va fi o dificultate tehnică sau 
un impediment moral să găsească pretexte pentru a-i trimite în România nu numai pe ţiganii plecaţi 
de aici, ci şi pe ţiganii emigraţi din alte ţări, sub motivul că nu mai au acte, că au uitat să vorbească 
româneşte (corect) fiindcă au emigrat de multă vreme etc. etc. – cum, de altfel, în urmă cu câţiva ani, 
s-a mai încercat de către Germania şi Franţa! Culmea este că, în toiul campaniei generate de 
scandalul Mailat, unii „analişti“ români au venit cu o nouă inovaţie lexicală: au început să vorbească, 
cu preţiozitate, despre ţigani numindu-i „comunitatea roma“ (sic). Ce o mai fi şi asta, „comunitatea 
roma“?! 
Oricum, scandalul Mailat, regizat destul de bine, trebuie corelat cu cazul infractorului Costel 
Argint, care, deşi era urmărit prin Interpol, a primit azil politic în Italia şi i-a fost adus, ca „preşedinte al 
Asociaţiei Refugiaţilor Politici Rromi şi Români în Italia“ [15], la conferinţa premierului Tăriceanu, 
ţinută la Accademia di Romania! Vorba aceea: „Omul potrivit la locul potrivit!“ Fără îndoială, şi aici 
este ceva putred: aşa ne sprijină Interpolul să-l găsim pe interlopul Costel Argint?! Atât de superficial 
face Guvernul Italiei anchete pentru a acorda azil politic unor infractori căutaţi de Interpol?! Nu mai 
vorbesc de incapacitatea diplomaţilor români şi a Serviciilor Secrete româneşti de a gestiona, şi de 
această dată, vizita oficialilor noştri în Italia, deoarece în presă s-a comentat îndeajuns, iar unii s-au 
întrebat, chiar dacă fără eficienţă: „Apariţia lui Argint – spectacol premeditat?“ [16].   
Dezinformarea este comisă, fireşte, inclulsiv de mass media străine, cu concursul chiar al 
unor membri ai unor instituţii româneşti. Un astfel de exemplu este materialul „Romii: cea mai 
discriminată minoritate în UE şi în România“, difuzat de B.B.C. Aici, vicepreşedintele Consiliului 
Naţional al Audiovizualului, Attila Gasparic, referindu-se la modul cum sunt priviţi ţiganii – pe care, 
evident, îi numeşte „romi“ –, „crede că de vină pentru prejudecăţile oamenilor sunt mentalităţile 
învechite, (…) cauzate de stereotipuri moştenite de dinainte de ‘89, când nu existau minorităţi în 
această ţară. Nu se vorbea despre ele şi foarte mulţi nu-şi dau seama că există“ (sic) [17].  
Adică, spune, „în două vorbe, trei prostii“: ori „nu existau minorităţi“, ori „nu se vorbea despre 
ele“ (deşi existau, cum se subînţelege): sunt două lucruri diferite. Individul se face că nu distinge între 
„minorităţi“ ca specie conceptuală şi juridică, recunoscută de stat, şi „minorităţi“ ca specie 
demografică şi sociologică, existentă faptic, dar nerecunoscută juridic – aşa cum este situaţia acum în 
Franţa, Grecia, Germania etc. De aceea, trebuie să subliniez că Gasparic minte cu neruşinare: deşi 
este un oficial al statului român, denigrează România în mod calificat. Într-adevăr, ca „maghiar pur“ – 
cum le place lor să se numească –, el ştie că, în documentele de partid şi de stat „de dinainte de ’89“ 
se folosea expresia standard „maghiari, germani şi alte minorităţi naţionale“ – iar toată lumea ştia că 
expresia „şi alte minorităţi naţionale“ îi desemna pe evrei, ţigani, ruşi, ucraineni şi alte minorităţi, 
enumerate, exhaustiv, în Anuarul Statistic Român, care se găseşte şi acum în biblioteci. Mai mult, „ca 
expresie a democraţiei socialiste“, se formaseră Consiliul Oamenilor Muncii de Naţionalitate Maghiară 
– care, după decembrie ’89, a devenit U.D.M.R. –, Consiliul Oamenilor Muncii de Naţionalitate 
Germană – care, după decembrie ‘89, a devenit F.D.G.R. –, şi altele. Şi materialul anonim difuzat de 
B.B.C. se încheie astfel: „Până în momentul de faţă, cele mai multe amenzi aplicate de C.N.A. 
posturilor de radio şi televiziune au fost pentru cazuri de discriminare etnică“. Dar pe acest mincinos 
Attila Gasparic cine îl amendează pentru că denigrează România pe banii noştri?! Pentru că 
alterează imaginea României pe plan extern, acest Attila Gasparic intră sub incidenţa Legii pentru 
apărarea siguranţei naţionale şi trebuie condamnat ca atare! 
În mod categoric, unul dintre cele mai importante şi mai puternice mijloace de influenţare în 
masă este Internetul. Ca să vă daţi seama cât de mare este penetrarea, pe plan internaţional, a 
scamatoriei grafice că „rom“ nu este ţigan, ci este sau ar putea fi român este faptul că în enciclopedia 
electronică Encarta apare cuvântul „rom“, ca membru al „poporului Roma“, Romany/Romani fiind 
limba „poporului Roma“ [18]; iar, în lista de cuvinte a dicţionarului, după Romani urmează… Romania, 
ca „ţară în sud-estul Europei etc…“; şi la cuvântul tzigane, pronunţat cigan, apare ca denumire a 
poporului Roma, dată în… Ungaria! Or, Encarta are o mare răspândire, aspectul cu ţiganii nefiind 
singura denigrare la adresa României conţinută în ea. Dar nu aţi întâlnit, pe nicăieri, un protest oficial 
al autorităţilor române trimis editorilor Enciclopediei Encarta contra denigrării României, deşi există 

motive temeinice şi norme juridice internaţionale şi deşi, în anii anteriori, li s-a atras atenţia oficialilor 
despre denigrarea României comisă de Encarta. 
În contrast cu situaţia asta şi cu agresiunea organizaţiilor interne ale ţiganilor şi internaţionale 
contra României pe tema „discriminării“, trebuie să amintesc un fapt care vine în sprijinul 
contraofensivei pe care trebuie să o întreprindem: deşi, în Franţa, termenul prin care erau desemnaţi 
era cel de gitane, în ultimele decenii se foloseşte tot mai frecvent cel de tzigane, cum face, de 
exemplu, şi Yul Brynner, celebrul actor din filmul Cei şapte magnifici, care cântă Le Tzigane et moi, 
titlu pus pe coperta CD-ului său [19] şi nu l-a condamnat nimeni pentru discriminarea şi „jignirea“ 
ţiganilor, cum face C.N.C.D. în România! 
Ţinând cont de cum a reacţionat în ultimii ani, presa internă a devenit, în mod evident şi în 
cea mai mare parte a sa, un pericol major pentru România, deoarece dezinformează opinia publică şi 
induce o stare halucinogenă de defetism, de lehamite, care să provoace slăbirea rezistenţei la 
agresiune şi, implicit, să determine inacţiunea populară: defetism propice pentru organizaţiile oculte, 
care caută şi reuşesc să „ocupe“ România sub aspect financiar, economic, cultural, informaţional etc., 
fără a mai trage un foc de armă, ca în vremurile recent apuse. În aceasta constă, în esenţă, specificul 
războiului axiologic, atipic, din vremea noastră, căruia i-a căzut victimă România!  

